
CAIET  DE SARCINI
Privind concesionarea prin licitaţie publică deschisă a serviciului ”blocarea, ridicarea, transportul, depozitarea şi eliberarea autovehiculelor şi remorcilor staţionate neregulamentar respectiv fără stăpân sau abandonate pe domeniul public sau privat al Municipiului Timişoara”
1.       DATE GENERALE ŞI DE RECUNOAŞTERE A SERVICIULUI
1.1. Denumirea serviciului: „Blocarea, ridicarea, transportul, depozitarea şi eliberarea autovehiculelor şi remorcilor staţionate neregulamentar respectiv fără stăpân sau abandonate pe domeniul public sau privat al Municipiului Timişoara” .
1.2. Cod C.P.S.A. 6024.17 Alte servicii de transport rutier specializat 

Cod C.P.V. 63000000-9 Servicii anexe şi auxiliare în domeniul transportului (regulamentul CE nr.2151/2003 al comisiei din 16 decembrie 2003)
1.3. Legislaţie:  
1.3.1. O.U.G. nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii;
1.3.2. H.G.R. nr. 71/2007 privind normele de aplicare a prevederilor referitoare la atribuirea contractelor de concesiune de lucrări şi a contractelor de servicii O.U.G. nr. 34/2006;
1.3.3. O.U.G. nr.195/2002 privind circulaţia pe drumurile publice republicată, cu modificările şi completările ulterioare aduse prin Legea nr. 46/2006, respectiv H.G. nr. 85/2003 pentru aprobarea regulamentului de aplicare a O.U.G. nr 195/2002;
1.3.4. H.G. nr. 147/1992 privind blocarea, ridicarea, transportul, depozitarea şi eliberarea autovehiculelor şi remorcilor staţionate neregulamentar pe domeniul public;
1.3.5. Legea 337/2006 pentru aprobarea <LLNK 12006    34180 301   0 46>Ordonantei de urgenta a Guvernului nr. 34/2006 privind atribuirea contractelor de achizitie publica, a contractelor de concesiune de lucrari publice si a contractelor de concesiune de servicii;
1.3.6.  H.G. nr. 925/2006 pentru aprobarea normelor de aplicare a prevederilor referitoare la atribuirea contractelor de achizitie publica din <LLNK 12006    34180 301   0 45>Ordonanta de urgenta a Guvernului nr. 34/2006 privind atribuirea contractelor de achizitie publica, a contractelor de concesiune de lucrari publice si a contractelor de concesiune de servicii;
1.3.7.   H.G. nr. 1337/2006 privind completarea <LLNK 12006   925 20 301   0 33>Hotararii Guvernului nr. 925/2006 pentru aprobarea normelor de aplicare a prevederilor referitoare la atribuirea contractelor de achizitie publica din <LLNK 12006    34180 301   0 45>Ordonanta de urgenta a Guvernului nr. 34/2006 privind atribuirea contractelor de achizitie publica, a contractelor de concesiune de lucrari publice si a contractelor de concesiune de servicii;
1.3.8. Legea nr. 421/2002 privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului ori al unităţilor administrativ-teritoriale, cu modificările şi completările ulterioare aduse prin Legea nr. 309/2006;
1.3.9. H.C.L. 542/28.11.2006 privind modificarea si completarea Hotarârii Consiliului  Local nr. 349/10.12.2002 pentru modificarea Hotarârii Consiliului Local nr. 45/1993 privind constatarea si sanctionarea contraventiilor  pe teritoriul municipiului Timisoara;
1.4.    Obiective pe termen lung, mediu şi imediate.
1.4.1.Obiectivele imediate ale concesionarului serviciului constau în asigurarea fluenţei circulaţiei rutiere în condiţiile  reţelei stradale existente în municipiu, facilitarea execuţiei unor lucrări pe domeniul public şi a intervenţiei la reţelele publice urbane precum şi evitarea situaţiilor periculoase în trafic curent şi menţinerea nedegradata a spaţiilor verzi, trotuarelor, insulelor de dirijare a circulaţiei, prin blocarea sau ridicarea vehiculelor staţionate neregulamentar sau abandonate domeniul public şi sancţionarea celor vinovaţi.
1.4.2 Obiectivele pe termen mediu şi lung sunt de a asigura fluenţa circulaţiei rutiere, asigurarea unor noi spaţii de parcare prin ridicarea vehiculelor abandonate şi de descurajare a staţionărilor neregulamentare şi a fenomenului de abandon a vehiculelor pe domeniul public.
1.5.    Modul de operare vizat de concesionarea serviciului 
1.5.1. Blocarea la roată a vehiculelor staţionate neregulamentar pe domeniul public ce nu perturbă fluenţa traficului rutier.
1.5.2. Ridicarea vehiculele staţionate neregulamentar pe domeniul public care sunt un real pericol pentru siguranţa circulaţiei rutiere şi perturba fluenţa traficului rutier şi pietonal.

1.5.3. Ridicarea vehiculelor şi remorcilor fără stăpân sau abandonate pe domeniul public sau    privat al Municipiului Timişoara.
2. DESCRIEREA ACTIVITĂŢILOR, CONDIŢII GENERALE TEHNICE ŞI DE CALITATE ALE SERVICIULUI
2.1.   Descrierea activităţilor
2.1.1.   Activitatea de blocare şi ridicare a vehiculelor şi remorcilor staţionate neregulamentar pe domeniul public al Municipiului Timişoara.
· Constatarea staţionării neregulamentare şi decizia de blocare sau ridicare a vehiculului se face în prezenţa agenţilor constatatori (ofiţeri sau agenţi de poliţie, agenţi poliţia comunitară), consilierilor Direcţiei Drumuri şi Transporturi din cadrul Primăriei Municipiului Timişoara sau alţi împuterniciţi ai Primarului, în baza procesului verbal de contravenţie;
· În cazul procesului distingem următoarele operaţii: identificarea vehiculelor, blocarea respectiv ridicarea vehiculelor, transportul vehiculelor, depozitarea vehiculelor, eliberarea vehiculelor;
· Firma care câştigă licitaţia, nu va permite angajaţilor săi ridicarea maşinilor fără existenţa la faţa locului a organului abilitat.

2.1.2. Activitatea de ridicare a vehiculelor şi remorcilor fără stăpân sau abandonate pe raza Municipiului Timişoara
· În cadrul procesului distingem următoarele operaţii: : identificarea vehiculelor, ridicarea vehiculelor, transportul vehiculelor, depozitarea vehiculelor, eliberarea vehiculelor şi valorificarea vehiculelor;
· Decizia de ridicare a vehiculelor fără stăpân sau abandonate pe raza Municipiului Timişoara o reprezintă dispoziţia Primarului Municipiului Timişoara prin care se declară vehiculul în cauză abandonat sau fără stăpân;
· Eliberarea autovehiculelor se face numai în baza referatului aprobat de Primar privind eliberarea vehiculelor fără stăpân sau abandonate pe raza Municipiului Timişoara;
· În cazul vehiculelor nerevendicate şi care trec în proprietatea privată a Municipiului Timişoara se va percepe doar tariful de ridicare calculat la nivelul cheltuielilor directe ocazionate cu aceasta;
2.2. Condiţii generale tehnice 
2.2.1.  Blocarea la roată precum şi transportul vehiculelor parcate neregulamentar respectiv fără stăpân sau abandonate de pe raza Municipiului Timişoara se va efectua cu dispozitive respectiv mijloace de transport adecvate specializate, omologate şi în condiţii de siguranţă.
2.2.2.  Asigurarea unui spaţiu de depozitare pentru cel puţin 100 de vehicule, dar nu mai puţin de 5000 mp, având în vedere norma minimă de depozitare de 25m2/autovehicul, prevăzut cu sediu administrativ pentru gestionarea şi arhivarea inclusiv în format electronic a tuturor operaţiunilor efectuate precum şi pentru asigurarea relaţiilor cu publicul şi a unui spaţiu pentru depozitarea în siguranţă a bunurilor din interiorul vehiculelor în suprafaţă de minim 100 mp.
2.3. Condiţii organizatorice şi de calitate
2.3.1 Asigurarea normelor de protecţia muncii, mediului şi de pază contra incendiilor, conform legislaţiei în vigoare, pe toată perioada de desfăşurare a serviciului de blocare, ridicare, transport, depozitare şi eliberare a vehiculelor şi a bunurilor din interiorul acestora.

2.3.2 Asigurarea pazei vehiculelor şi a bunurilor pe toată perioada de depozitare a acestora.
2.3.3  În cazul efectuării serviciului de ridicare, transport şi depozitare a vehiculelor şi a   bunurilor din interiorul acestora, în baza Legii 421/2001, acesta se va pune în aplicare în maxim 24 de ore de la data transmiterii Dispoziţiei Primarului prin care se declară vehiculul şi bunurile din interiorul acestuia ca fiind fără stăpân sau abandonat. Eliberarea vehiculelor şi a bunurilor din interiorul acestora către proprietar sau deţinătorul legal se face numai cu acordul scris al municipalităţii prin referat aprobat de Primarul Municipiului Timişoara.
2.3.4  În cazul efectuării serviciului de ridicare a autovehiculelor staţionate neregulamentar pe domeniul public acestea se vor elibera direct de către prestatorul de servicii în maxim 30 de minute de la solicitarea conducătorului auto.

2.3.5  În cazul efectuării serviciului de blocare a autovehiculului, deblocarea acestuia se va efectua în maxim 30 minute de la solicitarea conducătorului auto.
2.3.6  Asigurarea comunicării directe cu prestatorul de servicii prin existenţa unui post telefonic fix care sa asigure comunicarea între dispeceratul societăţii şi echipajele de intervenţie din traseu.
2.3.7  Echipajul de intervenţie trebuie să aibă în dotare cameră video şi/sau aparat foto pentru înregistrarea intervenţiei (ora, locul şi modul de acţiune) precum şi aparatura necesara pentru comunicarea cu dispeceratul societăţii.
2.3.8  Amenajările minimale obligatorii sunt următoarele:
· nivelarea terenului şi amenajarea platformei de depozitare;
· iluminarea perimetrului;
· construirea sau existenţa sediului administrativ şi a spaţiului de depozitare a bunurilor aflate în interiorul vehiculelor;
· amenajarea dispeceratului societăţii;
· montarea de indicatoare de orientare şi informare privind spaţiul de depozitare;
· împrejmuirea cu un gard a întregului perimetru;
3. DURATA CONCESIUNII
3.1. Concesiunea se va încheia pe o perioadă de 5 ani.
4.    REDEVENŢA CONCESIUNII
4.1.  Concesionarea serviciului se efectuează în schimbul unei redevenţe lunare de minim11% din cuantumul veniturilor încasate de concesionar din serviciul prestat, la care se adaugă 19% TVA conform legislaţiei în vigoare.
4.2.  Redevenţa se va exprima procentual şi valoric de către fiecare societate participantă la licitaţie.
5. TARIFE MAXIMALE FĂRĂ TVA
5.1. Tariful maxim preconizat pentru activitatea de blocare este de 84,033 lei;
5.2. Tariful maxim preconizat pentru activitatea de ridicare este de 462,185 lei;
5.3. Tariful maxim preconizat pentru activitatea de depozitare este 4,20 lei/zi; 
5.4. Tariful maxim preconizat pentru activitatea de ridicare a vehiculelor care trec în proprietatea privată a Municipiului Timişoara este de 218,487 lei; 
5.5. Tarifele nu pot fi modificate pe toata durata de derulare a contractului, ele pot fi doar reactualizate cu rata inflaţiei comunicate de Institutul Naţional de Statistică; 
6. OBLIGAŢIILE CONCESIONARULUI
6.1. Concesionarul are obligaţia asigurării activităţii de minim 12 ore/zi în mod continuu şi permanent pe toată durata contractului.
6.2. Concesionarul are obligaţia întocmiri fişei vehiculului blocat sau ridicat în conformitate cu modelul indicat în anexa nr.1.
6.3. Concesionarul va răspunde cu prioritate la solicitarea concedentului în vederea blocării respectiv ridicării vehiculelor care prezintă real pericol pentru siguranţa circulaţiei rutiere sau perturba fluenţa traficului rutier.
6.4. Concesionarul răspunde de modul de depozitare şi de pază a vehiculelor precum şi de depozitarea şi paza bunurilor aflate în vehicule.

6.5. Concesionarul are obligaţia de a respecta normele de protecţie şi poluare a mediului înconjurător , conform legislaţiei în vigoare.
6.6. Concesionarul are obligaţia de a asigura emiterea facturilor pentru blocare, ridicare, transport şi depozitare şi de a elibera chitanţele respective pentru sumele încasate.
6.7. Concesionarul are obligaţia de a prezenta lunar situaţia decontului întocmit pentru fiecare autovehicul blocat sau ridicat.
6.8. Concesionarul are obligaţia de a achita redevenţa până în data de 25 a fiecărei luni pentru luna anterioară.
6.9. Concesionarul are obligaţia de a transporta pe cheltuiala proprie vehiculele care au fost trecute în proprietatea administraţiei publice locale, care au fost evaluate şi urmează a fi valorificate în conformitate cu prevederile legii 421/2002, la adresa indicată de concedent.
6.10. Concesionarul are obligaţia ca după încheierea primului an de execuţie financiară, anual să investească minimum 25% din profitul net realizat, în obiective de interes public solicitate de către concedent.
6.11. Concesionarul are obligaţia de a prezenta următoarele certificări pentru serviciile prestate:

· SR EN ISO 9001:2001 pentru implementarea şi menţinerea unui sistem de management al calităţii;
· SR EN ISO 14001:2005 pentru implementarea şi menţinerea unui sistem de management de mediu;
· OHSAS 18001:2004 pentru implementarea şi menţinerea unui sistem de management al sănătăţii şi securităţii ocupaţionale
7. OBLIGAŢIILE CONCEDENTULUI

7.1. Concedentul, prin responsabilul cu urmărirea modului de aplicare a prevederilor Legii nr. 421/2002, are obligaţia de a transmite operativ dispoziţiile Primarului prin care vehiculele în cauză se declară abandonate sau după caz fără stăpân în vederea ridicării lor.
7.2. Concedentul, prin responsabilul cu urmărirea modului de aplicare a prevederilor Legii nr. 421/2002, are obligaţia de a transmite operativ referatul aprobat de Primar privind eliberarea autovehiculelor abandonate şi a bunurilor aflate in acestea.

7.3. Concedentul prin agenţii constatatori împreună cu concesionarul au obligaţia de a inventaria pe bază de proces verbal bunurile aflate în interiorul vehiculelor abandonate, fara stăpân sau staţionate neregulamentar, dacă acestea sunt deschise..
7.4. Concedentul are obligaţia de a asigura resursele bugetare pentru achitarea serviciului de ridicare a vehiculelor fără stăpân sau abandonate în cazul în care acestea nu au fost revendicate de către proprietar sau deţinătorul legal şi trec în proprietatea administraţiei publice locale.
7.5. Concedentul are obligaţia prin comisia de evaluare să evalueze şi să valorifice vehiculele şi bunurile aflate în acestea care trec în proprietatea privată a Municpiului Timişoara şi să transmită adresa de valorificare concesionarului.
8. NECESAR MINIMAL DE DOTĂRI ŞI CAPACITATEA TEHNICĂ 

8.1. Pentru a fi acceptată oferta la licitaţie ofertanţii trebuie să facă dovada că dispun de un minim de dotări tehnice şi de personal specializat astfel:

· 4 autoutilitare specializate, autorizate I.S.C.I.R. pentru ridicare de autovehicule.

· 4 autoutilitare echipate cu câte cel puţin 25 de dispozitive de blocare din care 5 pentru blocarea la roata a autocamioanelor.
· echipaje de intervenţie calificate pentru fiecare autoutilitară în parte.
· Sisteme de înregistrare foto-video pentru înregistrarea stării tehnice a autovehiculului ridicat respectiv blocat.
· Sisteme de gestiune şi arhivare inclusiv pe suport magnetic
NOTA: Ofertanţii vor face dovada deţinerii (în proprietate, leasing sau în închiriere) a utilajelor prevăzute precum şi a dotărilor solicitate prin prezentarea actelor de proprietate, contracte de inchiriere sau de leasing respectiv contracte de muncă şi dovada deţinerii echipamentelor şi aplicaţiilor informatice privind gestiunea şi arhivarea activităţii.
9. PRECIZĂRI FINALE 
9.1. Prin contractul de concesiune se va stabili faptul că riscul de exploatare a serviciului este preluat integral de concesionar.
9.2. Concedentul are dreptul să verifice prin reprezentanţii Direcţiei Drumuri şi Transporturi, în perioada derulării contractului de concesiune, modul în care se respectă condiţiile şi clauzele acestuia de către concesionar definind prin contract indicatori relevanţi şi măsurabili, după cum urmează:
· Numărul mediu de 3 vehicule ridicate/zi/autoutilitară, calculat ca raport între numărul total de vehicule ridicate intr-o lună şi numărul total de zile lucrătoare din luna respectivă.
· Numărul mediu de 5 vehicule blocate/zi/autoutilitară, calculat ca raport între numărul total de vehicule ridicate intr-o lună şi numărul total de zile lucrătoare din luna respectivă.

· Controlul eliberării vehiculelor ridicate 7 zile din săptămână câte 12 ore/zi
· Prezentarea semestrial sau la cerere a măsurilor întreprinse pentru îmbunătăţirea calităţii serviciului prestat.
· Verificarea achitării obligaţiilor contractuale la termenele prevăzute.

· Indicele de performanţă al serviciului constă în încadrarea într-un procent lunar de 5% al numărului sesizărilor fundamentate pentru cauze imputabile concesionarului din numărul total de autovehicule ridicate sau blocate. 

